CELEX: 62018TN0419
Language: da
Date: 2018-07-10 00:00:00
Title: Sag T-419/18: Sag anlagt den 10. juli 2018 — Crédit agricole og Crédit agricole Corporate and Investment Bank mod Kommissionen

10.9.2018   
            
            
               DA
            
            
               Den Europæiske Unions Tidende
            
            
               C 319/19
            
         
      Sag anlagt den 10. juli 2018 — Crédit agricole og Crédit agricole Corporate and Investment Bank mod Kommissionen
      (Sag T-419/18)
      (2018/C 319/23)
      Processprog: fransk
      
         Parter
      
      
         Sagsøgere: Crédit agricole SA (Montrouge, Frankrig) og Crédit agricole Corporate and Investment Bank (Montrouge) (ved advokaterne J.-P. Tran Thiet, M. Powell, J. Jourdan og J.-J. Lemonnier)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Afgørelsen annulleres, for så vidt som de af sagsøgerne fremsatte begæringer om fortrolig behandling heri forkastes.
               
            
                  —
               
               
                  Europa-Kommissionen tilpligtes at betale samtlige sagsomkostninger.
               
            
         Søgsmålsgrunde og væsentligste argumenter
      
      Til støtte for deres søgsmål til prøvelse af Kommissionens afgørelse C(2018) 2743 final af 27. april 2018 om de indsigelser mod videregivelsen af oplysninger, som sagsøgerne har fremsat på grundlag af artikel 8 i afgørelse 2011/695/EU vedtaget af formanden for Europa-Kommissionen den 13. oktober 2011 (EUT 2011, L 275, s. 29) om høringskonsulentens funktion og kompetenceområde under behandlingen af visse konkurrencesager (sag AT.39914 — rentederivater i euro (forlig)), har sagsøgerne fremsat to anbringender.
      
                  1.
               
               
                  Med det første anbringende gøres det gældende, at offentliggørelsen af oplysninger om sagsøgerne angående udvekslinger mellem handlende forud for overtrædelsesperioden er i strid med uskyldsformodningen. Kommissionen er i denne forbindelse ikke berettiget til at offentliggøre en afgørelse, der indeholder hentydninger til retsstridige adfærdsformer, som sagsøgerne ikke kan bestride. Der blev således i den anfægtede afgørelse begået en retlig fejl ved, at sagsøgernes begæringer om fortrolig behandling af disse oplysninger blev forkastet.
               
            
                  2.
               
               
                  Med det andet anbringende gøres det gældende, at offentliggørelsen, inden Retten havde afsagt dom om sagens realitet i sag T-113/17, Crédit agricole og Crédit Agricole Corporate and Investment Bank mod Kommissionen, af oplysninger indeholdende hentydninger til en retsstridig adfærd fra sagsøgernes side — som disse sidstnævnte har bestridt for Retten — udgør en tilsidesættelse af uskyldsformodningen. Der blev følgelig i den anfægtede afgørelse begået en retlig fejl ved, at sagsøgernes begæringer om fortrolig behandling af disse oplysninger blev forkastet.